כל פריט הנעלה יכול לגרום ליבלות ברגליים וזה יכול לאמלל את החיים שלכם כשאתם נמצאים באמצע מפרך במסלול הררי או ביום עבודה. הדבר האחרון שאתם רוצים להתמודד איתו זה שלפוחיות מכאיבות ברגליים שמקשות על ההליכה שלכם. קיימות כמה סיבות אפשריות לכך שהנעליים שקניתם לא עושות טוב לרגליים שלכם וגורמות ליבלות ופצעים בעת הליכה ממושכת: נעליים לא מתאימות אם הנעליים אינן מתאימות לכפות הרגליים שלכם ולא יושבות עליהן היטב, ייתכן שבחרתם במידה הלא נכונה או שהן התרחבו עם הזמן. גרביים שימוש בגרביים שלא מתאימות להליכה ממושכת. גרבי טיולים איכותיות מספקות בידוד וריפוד משופר לכף הרגל ומונעים מהנעל ללחוץ ולהכביד. שחיקה בלאי והתפוררות של הרפידה בסוליה האמצעית של הנעל הוא אחד מהגורמים לפצעים ויבלות, אם הנעליים כבר עברו אתכם תקופה והן בלויות ופוצעות כנראה שהגיע הזמן לרכוש לעצמכם זוג חדש. אוורור כשהנעליים אינן מספקות אוורור ונשימה לכף הרגל זה גורם לה להתנפח ולהתכסות בזיעה. אפשר להשתמש בתכשירי מניעה אבל זה לא הפתרון האידאלי, עדיף מכל הבחינות להשקיע בנעליים איכותיות שנותנות מענה גם בנושא החשוב הזה. תמיכה נעל שלא מספקת תמיכה מספקת בקשת כף הרגל עלולה לגרום לפציעות בכפות הרגליים וגם לנזק לגב. מומלץ ללכת קצת עם הנעליים כשאתם מודדים אותם כדי להרגיש אם הן תומכות לכם בכף הרגל בצורה נוחה.